
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 40P/3/2025 1225200065 16. 04. 2025 JUDr. Dáša Onuferová ECLI:SK:MSBA2:2025:1225200065.3
ROZSUDOK V MENE SLOVENSKEJ REPUBLIKY Mestský súd Bratislava II, v konaní pred sudkyňou JUDr. Dašou Onuferovou, v právnej veci navrhovateľky: A. B. C., D. E., narodená XX.XX.XXXX, trvale bytom F. XXXX/XX, G., proti manželovi, ktorý návrh nepodal: A. B. C., narodený XX.XX.XXXX, trvale bytom B. H. X, G., o rozvod manželstva a úpravu práv a povinností rodičov na čas po rozvode manželstva k maloletým deťom: B. C., narodený XX.XX.XXXX a C. C., narodený XX.XX.XXXX, obe v konaní zastúpené kolíznym opatrovníkom: Úrad práce, sociálnych vecí a rodiny Bratislava, Odbor sociálnych vecí a rodiny, Oddelenie sociálnoprávnej ochrany detí a sociálnej kurately, so sídlom Vazovova 7/A, Bratislava, takto rozhodol: I. Súd manželstvo navrhovateľky: A. B. C., D. E., narodená XX.XX.XXXX a manžela, ktorý návrh nepodal: A. B. C., narodený XX.XX.XXXX, uzavreté dňa XX.XX.XXXX v I. G., Maurícijská republika, zapísané v knihe manželstiev MV SR – osobitná matrika Bratislava, vo zväzku J., ročník XXXX, na strane XXX, pod poradovým číslom XXX, r o z v á d z a . II. Súd na čas po rozvode manželstva schvaľuje rodičovskú dohodu, podľa ktorej sa maloleté deti: B. C., narodený XX.XX.XXXX a C. C., narodený XX.XX.XXXX zverujú do osobnej starostlivosti matky. Obaja rodičia budú maloleté deti zastupovať a spravovať ich majetok. Otec sa zaväzuje prispievať na výživu maloletého dieťaťa: B. C., narodený XX.XX.XXXX sumou 350,Eur mesačne a na výživu maloletého dieťaťa: C. C., narodený XX.XX.XXXX sumou 350,- Eur mesačne, ktoré je otec povinný zasielať k rukám matky maloletých detí, vždy do 15-dňa v mesiaci vopred, s účinnosťou od 16.04.2025. Styk otca s maloletými deťmi sa neurčuje, zostáva na dohode rodičov. III. Žiaden z účastníkov nemá nárok na náhradu trov konania. odôvodnenie: 1. Písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania/ § 221 písm. a) zákona č. 160/2015 Z.z. Civilný sporový poriadok/. Poučenie: Bez právnych účinkov podajú odvolanie všetci účastníci, ktorí sa vzdali odvolania, účinne voči súdu po vyhlásení rozsudku písomne do zápisnice na pojednávaní.
Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko ( § 27 ods. 1 Zákona o rodine).

Zdroj: KAUZIS.SK – https://www.kauzis.sk/judikatura/r/ECLI:SK:MSBA2:2025:1225200065.3 (dáta aktuálne k 2. 11. 2026). Záväzné je znenie zverejnené súdom.




